./data/phi0474/phi056/phi0474.phi056.perseus-lat1.xml
M. Tullius Cicero
ergo, in re non est ; multo minus in verbis   si enim quod verbo significatur, id turpe non est, verbum, quod significat, turpe esse non potest  'anum' appellas alieno nomine ; cur non suo potius? si turpe est, ne alieno quidem ; si non est, suo potius   caudam antiqui 'penem' vocabant, ex quo est propter similitudinem 'penicillus ; at hodie 'penis' est in obscenis   'at vero Piso ille Frugi in Annalibus suis queritur adulescentis "peni deditos" esse '  quod tu in epistula appellas suo nomine, ille tectius 'penem ; sed, quia multi, factum est tam obscenum quam id verbum, quo tu usus es   quid, quod vulgo dicitur: 'cum nos te voluimus convenire,' num obscenum est?  memini in senatu disertum consularem ita eloqui: 'hanc culpam maiorem an illam dicam?' potuit obscenius?  'non,' inquis ; 'non enim ita sensit '  non ergo in verbo est ; docui autem in re non esse ; nusquamigitur est